**L'AIAR**

Inte atmosfere si formin zonis di basse pression e di alte pression. Cuant che lis massis di aiar si spostin di une bande di alte pression a une zone di basse pression, ve che si forme l'aiar. L'aiar al pues jessi misurât daûr da lis sôs trê carateristichis principâls: **velocitât** (in km/h, in m/s o pûr in grops), **temperadure e direzion**. Par misurà la intensitât dal aiar, l'om al à inventât une sorte di... autovelox pal aiar: si clame **anemometri.**

**L’ANEMOMETRI**

**MATERIÂL**

* Butilie di plastiche di 1,5 o 2 litris
* 6 butiliis di mieç litri
* Aste di len
* Colôrs acrilics o spray
* Cole a cjalt e pistole (a basse temperadure)

**PROCEDIMENT**

Fâ une buse sul fonts da la butilie grande e fâ penetrâ la aste tal so interni. Cheste aste e à di podêsi movi liberementri, tant il diametri de buse al à di jessi un pôc plui grant dal diametri de aste.

Cjapâ lis butilis di mieç litri e taiâlis in sens orizontâl; cuntun pinel, colorâ par dentri lis butilis cui colôrs acrilics.

Cu la cole a cjalt incolâ i cui des butilis piçulis su la butilie grande. Al è impuartant che lis butilis e sedin incoladis inte stesse direzion. Puartâ l'anemometri cussì costruît intal zardin e infilzâ la aste intal teren o intun plet. Par podê calcolâ la velocitât dal aiar, si à di contâ trops zîrs che al fâs il dispositîf intun minût.



